GiliGold/VAD_KnessetCorpus huggingface dataset:
רוני טיסר: יזם שהתקשר בעסקה מסוג של התחדשות עירונית לא ידרוש מבעל דירה למסור את החזקה בדירתו ולא יקנה לאחר זכויות במקרקעין של בעל הדירה במסגרת עסקה להתחדשות עירונית, לרבות בדרך של העברה, שעבוד, התחייבות להקניית זכות או בדרך של רישום הערת אזהרה על מקרקעין כאמור בדירה, אלא אם כן כנגד מסירת החזקה בדירה או כנגד הקניית הזכויות, לפי המוקדם מבניהם, עשה אחד מאלה: (1) מסר לבעל דירה ערבות בנקאית להבטחת תשלום סכום השווה לערך הדירה שהתחייב למסור עבור תמורת דירה הקיימת כמוסכם בחוזה שביניהם (להלן – הדירה החדשה), במקרה שלא יוכל להעביר לבעל הדירה בעלות או זכות אחרת בדירה החדשה כמוסכם בחוזה המכר, מחמת אחת או יותר מהסיבות המנויות בסעיף 2(1); לעניין זה בסעיף 2(1) במקום "המוכר" יקראו "היזם"; ערך הדירה החדשה לעניין פסקה זו ייקבע על-ידי שמאי, ובהיעדר הסכמה על זהות השמאי על-ידי שמאי פינוי-בינוי כהגדרתו בחוק פינוי-בינוי (פיצויים), התשס"ו-2006, השר, בהסכמת המפקח, רשאי לקבוע לעניין זה את נוסח הערבות הבנקאית; (2) ביטח את עצמו אצל מבטח כמשמעותו בחוק הפיקוח על שירותים פיננסים (ביטוח), התשמ"א-1981, שאישר לעניין זה המפקח על הביטוח, להבטחת תשלום הסכום כאמור בפסקה (1), ובעל הדירה החדשה צוין כמוטב על פי פוליסת הביטוח ודמי הביטוח שולמו מראש; שר האוצר, רשאי לקבוע לעניין זה את נוסח פוליסת הביטוח.
רוני טיסר: (ב) לא יתקשר יזם בעסקה מסוג של התחדשות עירונית, אלא אם כן הודיע לבעלי הדירה בכתב, במועד החתימה על עסקת התחדשות עירונית על זכותם לפי חוק זה להבטחת זכויותיהם, ועל הדרכים שנקבעו לפי החוק לעניין זה.
רוני טיסר: " 3.
רוני טיסר: בסעיף 3א1 במקום "או (2)(1)" יבוא "(2)(1) או 2א2(1)" ואחרי "הצמדה כאמור" או שהובטחו הכספים לפי סעיף 2א2(1)".
רוני טיסר: 4.
רוני טיסר: בסעיף 3ב בסופו יבוא: (ו) התקשר יזם בהסכם ליווי פיננסי עם תאגיד בנקאי מלווה יכלול ההסכם פרטים כפי שיקבע המפקח בהוראות ניהול בנקאי תקין".
רוני טיסר: בסעיף 3ד(ב), בסופו יבוא "או 2א2".
רוני טיסר: 5.
רוני טיסר: בסעיף 3ה, בסופו יבוא "בהתאם להוראות סעיף 2א2".
רוני טיסר: 6.
רוני טיסר: אחרי סעיף 3ט יבוא: 3י.
רוני טיסר: "תחולת סעיפים לגבי עסקה להתחדשות עירונית.
רוני טיסר: הוראות סעיפים 2ב, 2ג, 3א, 3א1, 3ד, 3ה, 3ו, 3ז, 3ח, יחולו אף לעניין עסקה להתחדשות עירונית בשינויים המחויבים ולעניין זה יראו את היזם כמוכר לעניין הדירה החדשה ואת בעל הדירה כקונה לעניין הדירה החדשה ולעניין סעיף 2ג, רשאי השר לקבוע את השינויים המחויבים בנוסח ההודעה שבתוספת.
רוני טיסר: " 6.
רוני טיסר: בסעיף 4 – (א) בסעיף קטן (א) – (1) בפסקה (2), אחרי "עסקאות מכר" יבוא "או עסקאות להתחדשות עירונית".
רוני טיסר: (2) אחרי פסקה (2) יבוא: לא יידע את בעל הדירה הקיימת בדבר זכותו על הבטחת החזרת הסכום השווה לערך הדירה החדשה, בניגוד להוראות סעיף 2א2(ב).
רוני טיסר: " (ב) בסעיף קטן (ג), אחרי פסקה (3) יבוא: (4) הרישא נמחקת.
רוני טיסר: דרש מבעל דירה למסור את החזקה בדירתו או הקנה לאחר זכויות במקרקעין של בעל הדירה בלי שמסר לו בטוחה בהתאם להוראות סעיף 2א2(א).
רוני טיסר: " 7.
רוני טיסר: בסעיף 4ב(א) – (1) בפסקה (1), אחרי "המוכר" יבוא " או היזם" ואחרי "דירה" יבוא "או עסקה להתחדשות עירונית, לפי העניין".
רוני טיסר: (2) אחרי פסקה (2), יבוא: "(2א) התקשרות בעסקה מסוג של התחדשות עירונית על ידי היזם בלא ידוע בכתב של בעל הדירה בדבר זכותו על פי חוק זה, בניגוד להוראת סעיף 2א2(ב) – עיצום כספי בסכום של 56,020 שקלים חדשים"; (2) אחרי פסקה (5) יבוא: (6) – וגם כאן
רוני טיסר: אני מוחקת את הרישא, בהתאם לתיקון שעשינו קודם - דרש מבעל דירה למסור את החזקה בדירתו או הקנה לאחר זכויות במקרקעין של בעל הדירה, בניגוד להוראות סעיף 2א2(א) – עיצום כספי בסכום של 448,190 שקלים חדשים".
מירי רגב: לפני שאני עוברת לעמדת הממשלה, המציע, הנוסח והתיקונים האלה של הוועדה מקובלים עליך?
מאיר שטרית: לחלוטין.
מירי רגב: הממשלה, בבקשה.
<עינת גנון: יש לנו כמה הערות.
<עינת גנון: חלקן, העלינו אותן, אבל לא היתה הסכמה לגביהן עם הייעוץ המשפטי.
<עינת גנון: קודם כל, בהגדרה של עסקה מסוג של התחדשות עירונית חשוב לנו מאוד להוסיף להגדרה, בסיפא שלה, ההגדרה כרגע אומרת: עסקת פינוי-בינוי בהגדרתה בחוק פינוי-בינוי (פיצויים), אשר בה נמכרו ליזם כל הזכויות שיש בדירה הקיימת.
<עינת גנון: זה ב-3.1.
<עינת גנון: חשוב לנו מאוד להוסיף בסיפא: כנגד קבלת דירה אחרת.
<עינת גנון: חשוב להדגיש פה שחוק המכר לא צריך הרי לחול בעסקאות שיש בהן תמורה רק של מזומן.
<עינת גנון: הוא צריך לחול בעסקאות שהתמורה בהן היא דירה מול דירה.
מירי רגב: בעיקר כשאנחנו מדברים על בינוי-פינוי-בינוי, כל הפרויקט החדש הזה.
מאיר שטרית: מצד שני, מה זה משנה?
מאיר שטרית: אם אדם רוצה- - -
מירי רגב: אבל כרגע אין.
<עינת גנון: אנחנו לא מונעים מהסוג הזה, אבל בעסקאות מסוג זה לא צריכה להינתן ערבות.
מאיר שטרית: ודאי שלא, כי הוא מקבל מזומן – אחרת הוא לא ילך.
<עינת גנון: אנחנו חושבים שיש להבהיר שההתייחסות פה היא לגבי פרויקטים שבהם מתקבלת תמורת דירה.
<עינת גנון: לכן אנחנו מבקשים להוסיף: כנגד דירה.
מאיר שטרית: למה את מצמצמת את זה?
מאיר שטרית: מה זה משנה, אם הוא יקבל כסף במקום דירה?
מאיר שטרית: אדם זקן, רוצה לעבור לבית אבות.
<עינת גנון: אנחנו בעד, אבל הוא לא צריך לקבוע ערבות.
מירי רגב: מה מפריע לך?
<עינת גנון: זה יכול ליצור מצב של תשלום כפול – גם היזם יצטרך לתת ערבות וגם ישלם?
מאיר שטרית: אם הוא משלם, הוא לא צריך ערבות.
<עינת גנון: זאת כבר עסקה רגילה, כמו כל אדם שמוכר דירה.
מירי רגב: אבל זה בפינוי-בינוי.
<עינת גנון: זה חוק שמתערב, חוק עם סנקציות פליליות, עם דיווחים.
<עינת גנון: הוא מטיל הרבה מעמסה.
מירי רגב: בבקשה, עוד התייחסות של הממשלה.
<עינת גנון: הערה מאוד משמעותית נוגעת למועד של מסירת הערבות כנגד השעבוד או כנגד פינוי הדירה.
<עינת גנון: פה צריך להגיע למצב הזה עם הסכמות של הרבה מאד דיירים.
<עינת גנון: זה צריך להיעשות ממש כמעט בו-זמנית.
<עינת גנון: לכן אנחנו מבקשים להוסיף פה את האפשרות של הפקדת ערבות בנאמנות, כדי שנוכל להגיע למצב הזה עם כל הדיירים בעת ובעונה אחת.
<עינת גנון: אני מאוד מבקשת שהבנקים יציגו את הבעיה פה.
מירי רגב: הבנקים הם הבעיה בעצמם.
מירי רגב: לא נדבר על זה עכשיו, כי הם מסכנים, הם ממש לא רווחיים הבנקים...
<אורלי דותן: שלום, שמי אורלי דותן, אני יועצת משפטית בבנק הפועלים.
<אורלי דותן: אני רוצה להציג את הבעיה מבחינת הבנקים.
מירי רגב: למה הבאת את בנק הפועלים, למשל?
<עינת גנון: יש פה עוד בנקים.
<אורלי דותן: אנחנו כמה נציגים באיגוד הבנקים.
<אורלי דותן: אנחנו רוצים להצביע על בעיה פרקטית שנובעת מכך שבעסקות פינוי-בינוי אנחנו מדברים על עשרות ומאות אנשים שכרוכים בעסקה, ותהליך ההחתמה שלהם ויצירת השעבוד הוא תהליך מאוד ארוך.
<אורלי דותן: יש פה קושי ארגוני להיכנס לעסקה בו-זמנית.
<אורלי דותן: בדרך כלל מחתימים דיירים לאורך חודשים, שנים, וכדי לבצע את העסקה צריך להיות במצב שכולם בעת ובעונה אחת ישעבדו את הקרקע שלהם לטובת בנק מלווה כנגד קבלת ערבות.
<אורלי דותן: בגלל שזה לא אפשרי פרקטית- - -
מירי רגב: למה זה לא אפשרי פרקטית?
<אורלי דותן: כי את לא יכולה לקחת מאות אנשים ולבוא אתם לטבו.
<עינת גנון: גם עשרות.
<עינת גנון: אפילו מקבץ שמתפנים ממנו ששים אנשים, זה מאוד בעייתי.
מירי רגב: מה בעייתי?
<עינת גנון: שהם כולם בו-זמנית יבואו ויחתמו.
מירי רגב: יש כנסים של חברות ענקיות, שמוכרות בתים, מוכרות קרקע, ומגיעים כולם, מביאים את כולם.
<אורלי דותן: מניסיוננו הרב, זה לא יכול לקרות, כי קודם כל הסגירה היא במשרדי הטבו, לשכת המקרקעין, לשכות.
<אורלי דותן: אבל יש שני פתרונות פרקטיים מאוד פשוטים: אחד, אפשרות של נאמנות, שעורך הדין שמייצג את הדיירים יאסוף את כל המסמכים מראש ויחתים את הדיירים על מה שצריך, ויאסוף במקביל את כל הערבויות עבור הדיירים, וייצור מצב שהוא יטפל ברישום כנגד מסירת הערבויות.
<אורלי דותן: כלומר לא נעבוד במצב של דייר מול ערבות.
<תומר רוזנר: זה פתרון בסדר גמור, רק לא צריך לכתוב אותו בחוק.
<אורלי דותן: אני חושבת שהחוק סותר אותו, כי החוק אומר: לא ייצור שעבוד.
<תומר רוזנר: נכון, אז השעבוד לא ייווצר אלא אם כן תימסר הערבות.
<אורלי דותן: אבל אני לא יכולה ליצור את זה בצורה כזאת, כי אני לא יכולה למסור ערבות אחת- - -
מירי רגב: אין לי בעיה שזה ייכנס לחוק.
מירי רגב: מה הבעיה שזה ייכנס לחוק?
מירי רגב: אם זה מקובל עליך ועל מאיר- - -
מאיר שטרית: זה דבר שעלה עכשיו.
מאיר שטרית: אני מציע להעביר לקריאה ראשונה אז איז, בלי לשנות, ולקראת הקריאה השנייה-שלישית לבדוק עם הבנקים מה הסיפור.
מירי רגב: אז הנושא הראשון ירד מסדר-היום.
מירי רגב: לא יעלה בין הצבעה ראשונה לשנייה אלא אם כן יהיו עליי לחצים מאוד קשים מלשכת השר, כרגע.
מירי רגב: לגבי הצעת הבנקים, אני מבקשת שהבנקים יישבו עם היוזם, יחד עם תומר, יגיעו להסכמה כלשהי.
מירי רגב: אם יגיעו להסכמה, מקובל עליי.
<עינת גנון: אני ממשיכה באותו סעיף, 2א2(א)(1).
<עינת גנון: בעניין קביעת ערך הדירה החדשה.
<עינת גנון: כאן נכתב:
<עינת גנון: ערך הדירה החדשה לעניין פסקה זו ייקבע על-ידי שמאי, ובהיעדר הסכמה על זהות השמאי, על-ידי שמאי פינוי-פינוי כהגדרתו וכו'.
<עינת גנון: מה שאנחנו פה מבקשים, שבמקום ההתחלה: ערך הדירה החדשה ייקבע על-ידי שמאי, אנחנו מבקשים שערך הדירה החדשה ייקבע בהסכמה בין הצדדים, ואז, בהיעדר הסכמה- - -
מאיר שטרית: עם כל דייר לבד?
<עינת גנון: יש עורך דין שמייצג את הדיירים, והתנאים של החוזה הם אחידים לכל הדיירים.
<עינת גנון: זה לא שכל אחד חותם על הסכם אחר.
<עינת גנון: אבל אנחנו אומרים שאנחנו לא צריכים פה לקבוע מה מנגנון ההסכמה על שווי הדירה החדשה.
<עינת גנון: בהיבטים האלה אנחנו רואים שאין בעיות בפרקטיקה.
<עינת גנון: מגיעים אלינו בדברים אחרים, ולא הגיעו אלינו עם שום תלונות.
<עינת גנון: אני לא חושבת שאנחנו צריכים להיכנס למנגנון שלפיו נקבע ערך הדירה החדשה, אבל אנחנו תומכים שאם אין הסכמה, שיפנו לשמאי פינוי-בינוי.
<תומר רוזנר: נקודת המוצא של הצעת החוק היא שקיים פער בין היזם לבין הדיירים, וליזם יש אינטרס לגיטימי כמובן לקבוע את ערך הדירה החדשה בערך פחות ככל שהוא יכול.
<תומר רוזנר: אם נקודת המוצא הזאת היא נכונה, קביעת הסכמה בעצם מרוקנת את החוק מתוכנו, כי היזם יכתיב ערך דירה מאוד נמוך.
מאיר שטרית: אם הוא מוכן למכור את הדירות במחיר שהוא קובע, אין בעיה.
<תומר רוזנר: זה רעיון.
מאיר שטרית: אם את הדירות החדשות שהוא מוסיף לבניין ימכור באותו מחיר, אין לי בעיה.
מאיר שטרית: מחיר הדירה החדשה יהיה המחיר שהקבלן מוכר.
<עינת גנון: הדברים האלה נקבעים בהתאם לדוח אפס, שהיזם מגיש לבנק לפני התחלת הבנייה.
<עינת גנון: שם נקבע ערך הדירות.
מאיר שטרית: אבל שיקבעו את מחיר הדירה.
מאיר שטרית: המחיר שהקבלן מוכר את הדירות, זה המחיר שהדייר יקבל.
<חנה גבאי: אלה דירות גדולות.
מאיר שטרית: אה, הוא עושה לדיירים דירות סוג ג'?
מאיר שטרית: עדיף שמאי.
<אהוד נדב: שלום, אני אהוד נדב, יועץ משפטי של התאחדות בוני הארץ.
<אהוד נדב: אני רוצה לספר לכם איך זה עובד במציאות.
מירי רגב: לא, תתייחס רק לסעיף הזה.
מירי רגב: לא באנו לשמוע הרצאות.
<אהוד נדב: כאשר היזם הולך על הפרויקט הזה, הוא הולך לבנק, לוודא שיש לו המימון לזה.
<אהוד נדב: לבנק הוא מציג דוח אפס, שבו מפורטות כל הדירות עם המחירים שלהן.
<אהוד נדב: הוא צריך להחמיא בדוח האפס לגבי שווי הדירות - אחרת הבנק לא ייתן לו מימון.
<אהוד נדב: הבנק צריך לחשוב שהדירות שוות הרבה כסף.
<אהוד נדב: לכן הדבר הזה, שאגב, מתבצע עם שמאות, משמש את הבנק.
<אהוד נדב: הבנק בודק את זה בשבע עיניים, כי על בסיס זה הוא נותן לו את המימון.
<אהוד נדב: לגבי עניין לקחת מחירים של דירות אחרות, זה לא ישים.
<אהוד נדב: יש הבדל בין קומות במחיר, יש הבדל בין כיווני אוויר- - -
מירי רגב: אבל יש שמאי בשביל זה.
<אהוד נדב: לא.
<אהוד נדב: חבר הכנסת שטרית הציע: ניקח את המחיר שהוא מכר דירה, אבל צריך אותה דירה עם אותה קומה, אותו כיוון.
מירי רגב: לכן יש שמאי.
מירי רגב: הרי אם היה לנו אותו דבר, לא היתה בעיה.
מירי רגב: לא היינו צריכים שמאי, גם כנראה לא היינו צריכים בנקים, היינו מסתדרים.
<אהוד נדב: ההצעה של משרד השיכון, כפי שאני מבין אותה, זה למה להעמיס עוד עלות של שמאי נוסף?
<אהוד נדב: יש שמאי, יש דוח אפס.
מירי רגב: ואם אין הסכמה, יפנו אותם כמו גבעת עמל?
<אהוד נדב: אם אין הסכמה, הולכים לשמאי, אבל אם יש הסכמה, למה להעמיס על הפרויקט עוד עלות?
<עינת גנון: אני מזכירה ששמאי פינוי-בינוי הוא נמצא ברשימת שמאים שמשרד השיכון מנהל אותה.
<תומר רוזנר: התשובה פשוטה: אם הדייר, יוצג בפניו דוח אפס של הבנק, והוא יסכים לשמאות שממילא יש שם, יש הסכמה.
<תומר רוזנר: הוא מסכים על השמאי.
<תומר רוזנר: אם הוא לא מסכים, הולכים לשמאי פינוי-בינוי.
<חנה גבאי: זה לא מה שכתוב: משתמע מזה.
<תומר רוזנר: מאיפה משתמע מזה?
מירי רגב: החוק צריך להיות ברור, אז אני מבקשת לחדד את מה שאמרת.
מירי רגב: מקובל עליי, שאם יש הסכמה על השמאי – מצוין.
<חנה גבאי: - - -
מירי רגב: לא, יש שמאי של פינוי-בינוי.
<תומר רוזנר: למה אי-אפשר?
<חנה גבאי: פינוי-בינוי זה בסדר.
<חנה גבאי: לנסח, שאם יש הסכמה בין הצדדים, הם מסכימים, לא משנה באיזו דרך.
מירי רגב: אם הם מסכימים, אין בעיה.
<חנה גבאי: ואם אין, ילכו לאותו שמאי.
מאיר שטרית: כלומר אתם אומרים שבדוח אפס יש שמאות על הדירה, נכון?
מאיר שטרית: אז אם הדייר מסכים לדוח אפס, למחיר בדוח אפס, יש שמאי.
<אהוד נדב: כל עוד אנחנו מקבלים את זה שהשמאי – זה יכול להיות שמאי שכבר נתן את חוות הדעת- - -
<תומר רוזנר: אם הדייר מסכים לזה, למה לא?
<עינת גנון: אנחנו לא רוצים לסרבל, שיצטרכו עוד שמאי ועוד גורם.
<עינת גנון: הדברים צריכים להיות ברורים.
<עינת גנון: אני מזכירה, שביקשנו בהתחלה לכתוב דוח אפס, הובהר שזה- - -
<אהוד נדב: אולי ננסח את זה שתוצג שמאות על-ידי היזם לרבות- - -
מירי רגב: גם זו סוגיה שאני רוצה שבין הקריאה הראשונה לשנייה תתברר.
מירי רגב: אני מקבלת את מה שמציגה כאן נציגת הממשלה.
מירי רגב: צריך לחדד את העניין.
מירי רגב: הלאה, סוגיה הבאה.
<עינת גנון: אלה ההערות.
מירי רגב: משרד המשפטים, אתם בסדר עם זה?
<אהוד נדב: אני רוצה מטעם התאחדות הקבלנים כמה מילים, קצר.
<אהוד נדב: ראשית, התאחדות הקבלנים לא נגד לתת בטוחות – נהפוך הוא.
<אהוד נדב: יש הנחיה ברורה, וזה פועל בשטח.
<אהוד נדב: אין עסקה שאני מכיר, ואני מכיר הרבה, ועו"ד ללום, שאדוני התייעץ אתו, אין עסקה שאין בטוחות לדיירים, וצריכות להיות בטוחות.
<אהוד נדב: בפרויקטים מהסוג הזה אכן הבטוחה המקובלת זה שווי הדירה החדשה שמקבל הדייר.
<אהוד נדב: זה עובד.
<אהוד נדב: אפשר היה לומר: אם זה לא שבור, אל תתקן את זה.
<אהוד נדב: מה שכן, החוק הזה ברזולוציה הגבוהה שלו, לא מספיק טוב.
<אהוד נדב: נדמה לי שמשרד השיכון דיבר על היבט אחד.
<אהוד נדב: אנחנו לא רוצים להביא למצב שיש כפל בטוחות או כפל תמורות לדיירים.
<אהוד נדב: זה יעלה את העלות של הפרויקט הזה.
מירי רגב: משום שבוני הארץ יודעים איך עובדים עם הוועדה הזאת ועם היועץ המשפטי של הוועדה, אני לא משנה כרגע שום דבר.
מירי רגב: יש לך הצעות נוספות לייעול כדי ללכת לטובת הדיירים - אשמח שתשב עם מאיר ועם תומר.
מירי רגב: אם יש לך הצעות ייעול לטובת הקבלנים, נשב על זה בדיון אחר.
מירי רגב: עוד הצעה?
<שירה שפירא: רק הערה טכנית בהגדרות, בהלוואה לרכישת דירה.
<שירה שפירא: אני שירה שפירא, מינהל התכנון, משרד הפנים.
<שירה שפירא: כתוב פה בסעיף 2: מי שלצורך חיזוק בניין בדרך של הריסה בהתאם לתוכנית חיזוק בדרך של הריסה.
<שירה שפירא: למעשה הכוונה כאן לעסקאות במסגרת תמ"א 38, נכון?
מאיר שטרית: 38, 2.
<שירה שפירא: בסדר, תיקון 2, אבל מדובר פה בהיתרים ולא בתוכניות.
<שירה שפירא: שלא ייווצר כאן בלבול כאילו צריך תוכנית.
<שירה שפירא: שלא ישתמע שמדובר בתוכנית של חוק התכנון והבנייה.
<תומר רוזנר: ודאי שכן.
קריאה: תמ"א 38 היא תוכנית.
<שירה שפירא: תמ"א 38 היא תוכנית, אבל העסקאות מתבצעות במסגרת היתר.
מירי רגב: גם אתם תשבו אתם אחר כך.
מירי רגב: עוברים להצבעה על הצעת החוק כפי שהוקראה על-ידי היועצת המשפטית של הועדה.
מירי רגב: אני מבקשת לטובת הפרוטוקול, לפני שזה מגיע אליי להכנה לקריאה שנייה ושלישית, אני רוצה לגמור עם החוק הזה כמה שיותר מהר – הוא חשוב – נא לשבת בבקשה המשרדים הרלוונטיים עם היועץ המשפטי של הוועדה, עם מאיר, ולהגיע להסכמות.
מירי רגב: נא להזמין את בוני הארץ לישיבה, אם יש לו מה להוסיף לטובת הדיירים.
<אהוד נדב: לטובת כולם.
מירי רגב: מאה אחוז, אבל אני בחוק הזה לטובת האזרחים.
<אהוד נדב: לטובת האזרחים, שפרויקטים ייצאו לפועל.
מירי רגב: תעביר את ההערות שלך בצורה מסודרת, גם תשב עם מאיר.
מירי רגב: זה שייכנס בבקשה כחלק מסיכום ההצבעה הזאת.
<תומר רוזנר: אני מבקש הסמכה מטעם הוועדה לעשות כמה שינויים טכניים שראינו במהלך הדיון עכשיו – שלא משנים את המהות אלא מבהירים את הנוסח.
מירי רגב: גם את זה אני מאשרת.
מירי רגב: מי בעד הצעת הנוסח?
מירי רגב: אני ומאיר.
מירי רגב: אתה מצביע במקום צורי.
מירי רגב: חברת הכנסת רגב, מאיר במקום צורי.
מירי רגב: אין נמנעים, אין התנגדות.
חמד עמאר: אני פותח את ישיבת ועדת הפנים והגנת הסביבה בנושא ביטול אכרזה על חלק מהגן הלאומי הר הכרמל לפי תכנית חפאג /1310/עד/295, לצורך הקמת קריית ספורט לעדה הדרוזית בדליית אל כרמל.
חמד עמאר: אני אבקש ממשרד הפנים, נציגת משרד הפנים, להציג את הנושא.
<יסמין טלמון: אוקיי.
<יסמין טלמון: מדובר בתכנית שהופקדה כבר.
<יסמין טלמון: תכנית שמייעדת שטח להקמת קריית ספורט לעדה הדרוזית בדליית אל כרמל.
חמד עמאר: זה לעדה הדרוזית או ליישוב דליית אל כרמל?
<יסמין טלמון: לעדה הדרוזית והצ'רקסית, היה כתוב בכמה מקומות.
חמד עמאר: זו קריה, ממש קריה גדולה, שהיא תכיל את כל - - -
<יסמין טלמון: קריה.
<יסמין טלמון: כן, מגרש כדורגל גדול ועוד מגרשי ספורט וכולי.
<יסמין טלמון: מדובר בשטח של 58 דונם שמתבקש לגריעה מהגן הלאומי על הכרמל.
<יסמין טלמון: הגן הלאומי כולו הוא סדר גודל של כ-80 אלף דונם.
<יסמין טלמון: אנחנו מבקשים פה את הגריעה של 58 דונם מתוכו.
<יסמין טלמון: שר הפנים פנה לוועדה לאחר שהשיג את הסכמת מועצת הגנים הלאומיים לגריעה, כפי שמופיע במסמך שמונח פה.
<יסמין טלמון: הסכמה של השר להגנת הסביבה, והסכמה של הרשות המקומית כמובן, וכרגע נדרשת ההסכמה של הוועדה כדי שאפשר יהיה לממש את ההליך הזה, את ביטול האכרזה.
חמד עמאר: המשרד להגנת הסביבה, רוצה להוסיף משהו?
<מנחם זלוצקי: אני רק רוצה לציין שאני משמש גם, אני איש המשרד להגנת הסביבה ומשמש גם כיושב ראש מועצת הגנים הלאומיים ושמורות הטבע.
<מנחם זלוצקי: המועצה דנה בתכנית הזאת, גם קיימה סיור.
<מנחם זלוצקי: ראתה, התרשמה מהצורך האמיתי בהקמת קריית הספורט.
<מנחם זלוצקי: כי כפי שאמרת, זה לא קריית ספורט רק מקומית לדליית אל כרמל, אלא זה משהו הרבה יותר גדול ורחב, שאמור לשרת גם את היישובים האחרים של העדה, והביעה את הסכמתה לגריעת השטח בתחום הגן הלאומי.
<מנחם זלוצקי: למרות שכל שטח הוא שטח איכותי, אבל הצורך נראה חיוני, ונתנו את הסכמתנו.
חמד עמאר: רשות הטבע והגנים הלאומיים.
<ענת יציב: הרשות תומכת בתכנית לאור השינויים שחלו בתכנית לאורך השנים: גם צומצמה וגם נוספו בהוראות התכנית סעיפים שתומכים בתיאום עם הרשות, כמו העתקת גיאופיטים, כמו העתקת עצים.
<ענת יציב: גם קירות מיגון בין אזור הבינוי לבין הגן הלאומי.
<ענת יציב: הנושא של זיהום אור בין הבינוי לבין הגן הלאומי, ועוד סעיפים שמגנים על הגן הלאומי.
<ענת יציב: לכן גם הרשות תומכת בתכנית.
חמד עמאר: נציג המועצה המקומית.
<והבה והבה: אני רוצה קודם להודות לבעלי העניין.
<והבה והבה: ומהנדס המועצה יציג את התכנית שלנו, שתבין במה מדובר.
<סולימן נסר אלאדין: שתי מילים: אני חושב שהחברים כאן, שאנחנו מכירים הרבה זמן ופועלים באופן אינטנסיבי אחד מול השני – אני כבר מטרטר אותם בטלפונים, והם כבר מיואשים, נראה לי, לפעמים.
<סולימן נסר אלאדין: מדובר כאן בתכנית רבת חשיבות.
<סולימן נסר אלאדין: הפרויקט הזה הוא לא של דליית אל כרמל, הפרויקט הזה אושר על ידי המזכירות של מועצות ראשי הרשויות הדרוזיות כפרויקט של המגזר הדרוזי כולו, וכך הוא ממומן על ידי המועצה להסדר ההימורים בספורט, על ידי הטוטו, שכרגע עומד לזה תקציב של הטוטו, של 15 מיליון שקל.
<סולימן נסר אלאדין: כמובן, יש עוד צורך בתוספות שהן יבואו ממקורות אחרים.
<סולימן נסר אלאדין: אני חייב לומר, ופה לא אלאה אתכם בדברים, אבל פה ריכזתי תחנות מרכזיות בקידום הפרויקט הזה שהחל ב-2003.
<סולימן נסר אלאדין: ההחלטה של הטוטו הייתה ב-2003.
<סולימן נסר אלאדין: מאז, הפרויקט הזה עלה וירד, ירד ועלה.
<סולימן נסר אלאדין: היו הרבה פעולות של שינויים ותיקונים עד אשר הרשות המקומית עמדה בכל הדרישות של כל הגופים הנוגעים בדבר.
<סולימן נסר אלאדין: ואני חושב שהיום הזה הוא יום מאוד חשוב, בעיניי, כאדם שעובד ברשות המקומית למעלה מ-25 שנה ואני כרגע בהליך פרישה, אני חושב שזה ציון דרך משמעותי ביותר שפרויקט כזה, פרויקט דגל, שהוא גם מוציא את האצטדיון, שהוא מהווה מפגע בתוך דליית אל כרמל, לאזור עם חנייה גדולה, אפשרויות פיתוח.
<סולימן נסר אלאדין: אני לא אחטיא אם אני אומר שאני נרגש כתוצאה מהפגישה הזו.
<סולימן נסר אלאדין: ניסיתי, עשינו מאמצים שהפגישה הזאת תהיה לפני הפגרה של הכנסת אבל לא הסתייע.
<סולימן נסר אלאדין: אני שמח שכבר חזרה הכנסת וקיימה את הדיון הזה.
<סולימן נסר אלאדין: כמובן לאחר ההחלטה הזו התכנית תקבל תוקף.
<סולימן נסר אלאדין: התכנית עדיין - - -
<יסמין טלמון: צריך את הפרסום של ביטול האכרזה, ששר הפנים צריך לחתום, זה צריך להתפרסם, ואחרי זה מתן תוקף.
<סולימן נסר אלאדין: אבל לעומת זאת, הליכים נוספים כבר נעשו.
<סולימן נסר אלאדין: למשל: צירוף התכנית, שטח התכנית לשטח השיפוט של דליית אל כרמל כבר נעשה.
<סולימן נסר אלאדין: הוקמה ועדת חקירה על ידי משרד הפנים.
<סולימן נסר אלאדין: משרד הפנים אישר, ושר הפנים לשעבר כבר אישר את צירוף השטח של התכנית לשטח השיפוט של דליית אל כרמל, וגם למרחב התכנון רכס הכרמל.
<סולימן נסר אלאדין: שתי הפעולות האלה נעשו.
<סולימן נסר אלאדין: כלומר, ברגע שההליך הפרוצדורלי שמדברת עליו הגברת יסתיים תוכל התכנית לקבל אישור, ואז נוכל לגשת לנושא היתרי הבנייה וגיבוש התקציב וביצוע העבודה.
<מנחם זלוצקי: הכסף של הטוטו נשמר?
<סולימן נסר אלאדין: אני אומר לך, אני אומר ככה: אני רוצה להאמין, למרות שאנחנו איתם, מעדכנים אותם בכל צעד ושעל, מה שאנחנו עושים כדי לשמר את התכנית, אבל אני לא מאמין שפרויקט כזה, יחיד במינו למגזר הדרוזי, כתוצאה מעיכובים אובייקטיביים, לא קשורים ברשות, יגידו: הכסף איננו.
<סולימן נסר אלאדין: יש הרבה כסף שם.
<סולימן נסר אלאדין: וכמובן שאם נצטרך עזרה יש לנו פה מי שיעזרו.
<סולימן נסר אלאדין: בכנסת יש חברי כנסת, יש מזכירות - - -.
<סולימן נסר אלאדין: אבל אני רוצה להאמין שהפרויקט הזה יתממש.
<סולימן נסר אלאדין: זה מאוד חשוב.
<סולימן נסר אלאדין: בפרויקט הזה יש 4,000 מקומות ישיבה באצטדיון.
<סולימן נסר אלאדין: זאת אומרת, כנסים, אפילו עדתיים, גדולים, יכולים להתקיים באותו מקום.
<סולימן נסר אלאדין: יש 500 מקומות חנייה.
<סולימן נסר אלאדין: יש שימור הנוף ושימור העצים ושימור ההידרולוגיה והביולוגיה – כל הדברים האלה משתמרים בתכניות.
<סולימן נסר אלאדין: לכן, אני רוצה באופן אישי להודות לכם כאדם שליווה את הפרויקט בכל השנים האלה.
<סולימן נסר אלאדין: וכשאני מגיע לנקודה הזו, הזמן שהפרויקט מתאשר, זה עושה לי שמחה, זה דבר חשוב ליישוב.
<סולימן נסר אלאדין: זה קפיצת דרך משמעותית בפרויקט דגל.
<סולימן נסר אלאדין: זה לא גן ילדים ועוד איזה בית ספר ועוד איזה כביש, זה פרויקט רציני מאוד על שטח של כ-80 דונם שישמש את דליית אל כרמל, ישמש את יוקנעם, ישמש אנשים אחרים מהסביבה.
<סולימן נסר אלאדין: הוא לא יהיה רק של דליית אל כרמל בלבד.
<סולימן נסר אלאדין: לכן אני חושב שזה מה שאני רציתי לומר ואני מודה לכם.
<סולימן נסר אלאדין: תודה רבה.
חמד עמאר: נציג השלטון המקומי, בבקשה.
<נביה נאסר אלאדין: אני רוצה להודות לכם - - -.
<נביה נאסר אלאדין: אני רוצה להאמין שהנושא הזה יתקדם וייצא לאור, כי בזמנו במזכירות של הפורום אנחנו קיבלנו החלטה פה אחד, כל החברים, על מנת להקים את מרכז הספורט בדליית אל כרמל.
<נביה נאסר אלאדין: ולמה?
<נביה נאסר אלאדין: כי דליית אל כרמל זה ישוב שהוא באמת מעודד את הספורט, ויש לנו הרבה קבוצות כדורגל וקבוצות ספורט שכבר הן סיימו את הקריירה שלהן בגלל היעדר מגרשים כאלה.
<נביה נאסר אלאדין: אני רוצה להאמין ואני מקווה שתוך פרק זמן קצר אנחנו נראה קריית ספורט בדליית אל כרמל, כי מגיע לעדה הדרוזית לפחות שיהיה איזה מרכז אחד כזה.
חמד עמאר: אני קודם כל באמת רוצה להודות לכם.
חמד עמאר: אני חושב שהנושא הזה מאוד חשוב לי.
חמד עמאר: אני הגעתי במיוחד לנהל את הנושא הזה כאן, כי אני חושב שמגיע לדליית אל כרמל ומגיע לעדה הדרוזית מרכז ספורט.
חמד עמאר: אנחנו מדברים על שנת 2014, אנחנו לקראת סוף 2014 – אין מרכז ספורט אחד לעדה שלמה.
חמד עמאר: עדה שצריך ללכת ולקדם אותה ולקחת אותה צעד אחד קדימה, וספורט זה אחד הדברים שמקדמים אוכלוסייה ועדה ויישוב.
חמד עמאר: לכן אני רוצה להודות לשר שהביא את זה.
חמד עמאר: לכל הנציגים של המשרדים, של רשות הטבע והגנים, למשרד להגנת הסביבה, לשר הפנים שהביא את הנושא להצבעה כאן בוועדה.
חמד עמאר: ואני מבין שנשאר רק ועדת הפנים והגנת הסביבה שתאשר את זה ואנחנו יוצאים לפרויקט הזה.
חמד עמאר: אני חושב שגם מבחינה כלכלית לא תהיה בעיה, תקציבית, להקים את הפרויקט הזה.
חמד עמאר: אנחנו עובדים ומכינים תכנית חומש לעדה הדרוזית.
חמד עמאר: אני חושב שאת הנושא הזה ניקח בחשבון.
חמד עמאר: זה נוסף לתקציב הקיים של 15 מיליון שקל, ואז אנחנו נוכל להריץ את הפרויקט הזה, פרויקט - - - ותודה לכולם.
חמד עמאר: אני מבקש מנציגת משרד הפנים להקריא את הצו ואז נאשר אותו.
חמד עמאר: יש לך, עורך הדין תומר רוזנר, משהו להוסיף?
<תומר רוזנר: לא, רק שיבהירו לפרוטוקול שניתנו כל האישורים, שיפרטו את האישורים שניתנו לפי החוק כדי שיהיה - - -
חמד עמאר: כן, הנה, היא מקריאה את זה.
<יסמין טלמון: הקראתי בתחילת הישיבה.
<יסמין טלמון: אפשר לחזור על זה.
<תומר רוזנר: את אמרת את זה לפרוטוקול?
<תומר רוזנר: זה מה שחשוב.
<ליאת סעדון: לא.
<ליאת סעדון: הקראת את זה?
<יסמין טלמון: אין בעיה.
<יסמין טלמון: השר להגנת הסביבה נתן את ההסכמה לתיקון ההכרזה ב-15 ביוני 2014.
<יסמין טלמון: מועצת גנים ושמורות טבע נתנה הסכמה לתיקון ההכרזה בישיבה 121, מה-9 לפברואר 2006, ובהחלטה נוספת מה-20 למארס 2014.
<יסמין טלמון: והמועצה המקומית דליית אל כרמל נתנה את הסכמה ב-20 בנובמבר 2013.
<יסמין טלמון: כרגע נדרשת הסכמת ועדת הפנים והגנת הסביבה של הכנסת, ולאחר מכן יכול שר הפנים לחתום על הצו של ביטול האכרזה, לפרסם אותו ברשומות, ואז אפשר לתת תוקף לתכנית.
חמד עמאר: אתה רוצה להוסיף משהו, חבר הכנסת דוד אזולאי?
דוד אזולאי: אני חושב - - -
חמד עמאר: אז אני מעמיד את זה להצבעה.
<תומר רוזנר: היא צריכה להקריא את הצו.
<תומר רוזנר: היא לא הקריאה את הצו.
<תומר רוזנר: להקריא את הצו.
<תומר רוזנר: אתה - - -
חמד עמאר: לא, לא, שהיא תקריא אותו.
<תומר רוזנר: בדרך כלל מקובל שבפסיקת משנה הממשלה מקריאה.
דוד אזולאי: כמה זמן זה ייקח עד שזה יגיע למועצת העיר?
דוד אזולאי: מי צריך לאשר את זה עכשיו, השר?
<יסמין טלמון: השר צריך לחתום על ביטול האכרזה, על צו לביטול האכרזה.
דוד אזולאי: תוך כמה זמן זה צריך להיות?
<יסמין טלמון: קודם שיהיה שר.
<סולימן נסר אלאדין: שר הפנים?
דוד אזולאי: לא, יש שר פנים, אין דבר כזה, - -
דוד אזולאי: - - יש ממלא מקום.
<קריאה: ממלא מקום, ראש הממשלה.
<יסמין טלמון: זה ראש הממשלה.
חמד עמאר: ראש הממשלה.
דוד אזולאי: אז צריך להעביר את זה.
<סולימן נסר אלאדין: אני מקווה שההתפטרות של שר הפנים וכניסת החדש לא תכניס לנו עוד עז אחת לתהליך הזה.
<תומר רוזנר: זה בהחלט - - -
<יסמין טלמון: אנחנו מקווים מאוד.
דוד אזולאי: מה שאני מבקש, אולי בעניין הזה, שתהיה פנייה של ועדת הפנים והגנת הסביבה.
<סולימן נסר אלאדין: השר הגיש אתמול התפטרות, שמעתי.
<סולימן נסר אלאדין: אז מה אנחנו עושים, מחכים לשר?
חמד עמאר: אני חושב שהשר שיגיע גם לא יעמוד ב-, אם זה יהיה קשור בחתימה שלו.
דוד אזולאי: כן, אבל השאלה מתי זה יקרה?
דוד אזולאי: מתי יבוא השר הבא?
דוד אזולאי: זה לא צריך - - -
חמד עמאר: אנחנו נעקוב אחרי זה ונראה - - -
דוד אזולאי: הרי זה בסך הכול - - -
חמד עמאר: אנחנו נוציא קריאה.
חמד עמאר: אני מבקש להוציא קריאה לשר הפנים שיביא את זה - - -